LV Eiropas Savienības Oficiālais Vēstnesis C 39/2

KOMISIJAS PAZIŅOJUMS SASKAŅĀ AR PADOMES REGULAS (EEK) Nr. 2408/92 4. PANTA 1. PUNKTA A) APAKŠPUNKTU

Īrijas veiktie sabiedrisko pakalpojumu saistību grozījumi regulārās gaisa satiksmes maršrutā Donegola – Dublina

(2005/C 39/02)

(Dokuments attiecas uz EEZ)

1. Īrija ir nolēmusi mainīt sabiedrisko pakalpojumu saistības, par kurām publicēts Eiropas Kopienu Oficiālā Vēstneša C sērijā 66/03 2002. gada 15. martā saskaņā ar 4. panta 1. punkta a) apakšpunktu Padomes 1992. gada 23. jūlija Regulā (EEK) Nr. 2408/92 par Kopienas aviosabiedrību piekļuvi Kopienas iekšējiem gaisa ceļiem, attiecībā uz regulāro gaisa satiksmi starp Donegolu un Dublinu, sākot no 2005. gada 22. jūlija.

2. Sabiedrisko pakalpojumu saistības ir šādas:

2.1. Minimālais lidojumu biežums un sēdvietu skaits:

(a) pakalpojumi jānodrošina, veicot dienā vismaz divus lidojumus turp un atpakaļ, 7 dienas nedēļā;

(b) jānodrošina vismaz 60 vietas dienā katrā virzienā no Donegolas uz Dublinu un atpakaļ (t.i., vismaz 120 sēdvietas abos virzienos), 7 dienas nedēļā.

Iepriekšminētās prasības piemērojamas visu gadu.

2.2. Izmantotā gaisa kuģa veids:

(a) lidojumiem jāizmanto gaisa kuģi ar hermetizētu kabīni, kuros ir vismaz 30 pasažieru sēdvietas;

(b) gaisa pārvadātāja uzmanība tiek vērsta uz tehniskiem un ekspluatācijas noteikumiem, ko piemēro lidostās. Sīkākai informācijai, lūdzu, sazinieties ar Transporta ministrijas Lidostu nodaļu, 44 Kildare Street, Dublin 2, Liam Keogh kungu, tālr.: (353-1) 604 15 94, fakss:(353-1) 604 18 61, e-pasts: liamkeogh@transport.ie

(c) pakalpojumus nodrošinās, izmantojot lidlaukus, kas ir īrijas Aviācijas iestādes (Irish Aviation Authority) pārziņā.

2.3. Lidojumu saraksti:

darba dienās no pirmdienas līdz piektdienai lidojumu sarakstā jāparedz rīta lidojums no Donegolas uz Dublinu un vakara lidojums no Dublinas uz Donegolu, lai pasažieri, tostarp darījumu cilvēki, varētu veikt lidojumu turp un atpakaļ vienā dienā. šī prasība piemērojama visu gadu.

2.4. Cenas:

(a) var piemērot dažādas cenas, ar nosacījumu, ka: (i) katru dienu katrā virzienā no Donegolas uz Dublinu un atpakaļ 80 % vietu ir pieejamas par cenu, kas nepārsniedz EUR 75; (ii) uz pārējām vietām šajā maršrutā neattiecas cenu ierobežojumi;

(b) cenas, kas minētas a) punkta i) apakšpunktā, var palielināt vienu reizi gadā, iepriekš saskaņojot to ar transporta ministru, ja notiek no gaisa pārvadātāja neatkarīgs ārkārtējs un neparedzēts izmaksu pieaugums, kurš ietekmē pārvadājumu nodrošināšanu. Jaunās cenas tiks paziņotas gaisa pārvadātājam, kas nodrošina minētos pakalpojumus, un tās nestāsies spēkā, pirms tās tiks paziņotas Eiropas Komisijai un publicētas Eiropas Kopienu Oficiālajā Vēstnesī.

2.5. Lidojumu pārdošana:

Lidojumi jāpārdod vismaz vienā datorizētā rezervēšanas sistēmā. Gaisa pārvadātājam tiks izvirzīta prasība izplatīt informāciju par cenām lidojumiem, uz ko attiecas sabiedrisko pakalpojumu saistības, izmantojot kādu no lielākajām globālās izplatīšanas sistēmām (GIS) vai starptautiski atzītu interneta rezervācijas sistēmu, vai kādu no lielākajām ceļojumu tīmekļa vietnēm.

2.6. Pakalpojumu nepārtrauktība un uzticamība:

(a) izņemot nepārvaramas varas gadījumus, to lidojumu skaits, kas atcelti uz gaisa pārvadātāju tieši attiecināmu iemeslu dēļ, nedrīkst pārsniegt 2 % no lidojumu nepieciešamā skaita gadā;

(b) izņemot nepārvaramas varas gadījumus, to lidojumu skaits, kas kavējas ilgāk par 30 minūtēm uz gaisa pārvadātāju tieši attiecināmu iemeslu dēļ, nedrīkst pārsniegt 20 % no lidojumu obligātā skaita gadā;